nvidia/miracl-vision huggingface dataset:
ความตกลงปางหลวง

ความตกลงปางหลวง (อังกฤษ: Panglong Agreement; พม่า: ပင်လုံစာချုပ်, [pɪ̀ɰ̃ lòʊɰ̃ sà dʑoʊʔ]) เป็นความตกลงระหว่างพม่า ไทใหญ่ ชีน และกะชีน ที่เป็นผลสืบเนื่องมาจากการประชุมปางหลวงหลังสงครามโลกครั้งที่ 2 เพื่อจัดตั้งสหภาพพม่าภายหลังได้รับเอกราชจากอังกฤษ อย่างไรก็ตาม ความตกลงนี้ไม่บรรลุผลเพราะพม่าไม่ปฏิบัติตาม เมื่อฝ่ายสัมพันธมิตรยึดรัฐฉาน (สหรัฐไทยเดิม) คืนจากไทยแล้ว ได้มีการประชุมเพื่อตัดสินชะตากรรมของชาติตนเองเรียกว่าการประชุมปางหลวงจัดขึ้นที่ปางหลวงในรัฐฉานเมื่อวันที่ 20–28 มีนาคม พ.ศ. 2489 การประชุมครั้งนี้ฝ่ายอังกฤษส่งนายสตีเวนสัน[ใคร?] เข้าร่วม ตัวแทนฝ่ายพม่าได้แก่ อู้นุ อู บาเกียน มาน บาขิ่น อูซอว์ การประชุมครั้งนี้พม่าเรียกร้องให้รัฐฉานรวมกับพม่าเพื่อเรียกร้องเอกราชจากอังกฤษ[ต้องการอ้างอิง] หลังจากการประชุมปางหลวงครั้งแรก พม่าได้ทำความตกลงอองซาน–แอตลีกับอังกฤษเพื่อรวมอาณานิคมของอังกฤษทั้งหมดเข้ากับสหภาพพม่าฝ่ายรัฐฉานจึงจัดการประชุมปางหลวงระหว่าง 3–12 กุมภาพันธ์ พ.ศ. 2490 เพื่อปฏิเสธการเข้ารวมตัวกับพม่า ตัวแทนฝ่ายกะชีนเข้าร่วมประชุมกับไทใหญ่เมื่อ 5 กุมภาพันธ์ และตัวแทนจากรัฐชีนเข้าร่วมเมื่อวันที่ 7 กุมภาพันธ์ และตกลงจัดตั้งสภาสูงสุดแห่งประชาชนชาวเขาเพื่อต่อรองกับฝ่ายพม่า ตัวแทนฝ่ายพม่านำโดยอองซานพร้อมกับตัวแทนฝ่ายรัฐบาลอังกฤษเข้าร่วมประชุมเมื่อ 10 กุมภาพันธ์ เพื่อเจรจากับตัวแทนสภาสูงสุดแห่งประชาชนชาวเขาจนเป็นที่มาของการลงนามในสนธิสัญญาปางหลวงเมื่อวันที่ 12 กุมภาพันธ์ ในที่สุด[ต้องการอ้างอิง] คณะกรรมการที่เข้าร่วมประชุมและลงนามในความตกลงปางหลวง ฝ่ายต่าง ๆ ได้แก่ สภาร่างรัฐธรรมนูญเริ่มประชุมที่ย่างกุ้งระหว่างวันที่ 10 มิถุนายน – 24 กันยายน พ.ศ. 2490 ตัวแทนจากรัฐต่าง ๆ แสดงความต้องการให้จัดตั้งสหพันธรัฐอย่างแท้จริง แต่ระหว่างการร่างรัฐธรรมนูญครั้งนี้ มีมือปืนบุกเข้ามายิงอองซานและที่ปรึกษาคนอื่นเสียชีวิต เมื่อวันที่ 19 กรกฎาคม พ.ศ. 2490 ทำให้การร่างรัฐธรรมนูญเปลี่ยนทิศทางไป[ต้องการอ้างอิง] เมื่ออองซานเสียชีวิต อู้นุขึ้นมาเป็นผู้นำแทน สิทธิในการถอนตัวได้ถูกบรรจุไว้ในรัฐธรรมนูญตามสนธิสัญญาเพื่อลดแรงกดดันจากกลุ่มรัฐชายแดน โดยระบุเงื่อนไขดังนี้ ในขณะที่ร่างรัฐธรรมนูญมีเพียงรัฐฉานกับรัฐกะยาเท่านั้นที่มีสิทธิถอนตัว รัฐกะชีนกับรัฐกะเหรี่ยงปฏิเสธการเข้าร่วมแต่แรก ส่วนรัฐชีนถูกกำหนดให้เป็นเขตปกครองพิเศษจึงไม่มีสถานะเป็นรัฐตามรัฐธรรมนูญนี้[ต้องการอ้างอิง] ก่อนที่รัฐฉานจะใช้สิทธิถอนตัวตามที่กำหนดในรัฐธรรมนูญเมื่อเดือนมกราคม พ.ศ. 2501 ฝ่ายพม่าส่งกำลังทหารเข้ามาแทรกซึมเพื่อให้เกิดความแตกแยกในรัฐฉาน เดือนกุมภาพันธ์ พ.ศ
ดิอีแมนซิเพชันออฟมิมิ

ดิอีแมนซิเพชั่นออฟมิมิ (อังกฤษ: The Emancipation of Mimi) เป็นสตูดิโออัลบั้มที่ 10 และเป็นอัลบั้มที่ 14 ของศิลปินหญิงชาวอเมริกัน มารายห์ แครี ออกวางขายในสหรัฐอเมริกาเมื่อวันที่ 12 เมษายน พ.ศ. 2548 โดยสังกัดไอแลนด์ เรคคอร์ดส อัลบั้มเข้าชาร์ทในสัปดาห์แรกที่อันดับ 1 ด้วยยอดขายในสัปดาห์แรกที่มากที่สุดของมารายห์ แครี (403,755 ชุด) ยอดขาย 6 แพลตตินั่มโดยการรับรองของ RIAA มียอดขายในอเมริกา 5.8 ล้านชุด (ณ เดือนพฤษภาคม พ.ศ. 2550) และถือว่าเป็นยอดขายมากที่สุดในปี พ.ศ. 2548 โดยการรับรองจาก Nielsen SoundScan และมียอดขายทั่วโลก 16 ล้านชุด ภายใต้การรายงานของ IFPI ในปี 2005 ทางด้านรางวัลแกรมมี่ ได้รับ 3 รางวัลในสาขา อัลบั้มเพลงอาร์แอนด์บีร่วมสมัยยอดเยี่ยม และ เพลงอาร์แอนด์บียอดเยี่ยมจากเพลง We Belong Together และศิลปิน อาร์แอนด์บี หญิงยอดเยี่ยม แนวเพลงในอัลบั้มนี้มีส่วนผสมของ เรโทร โซล ไปจนถึง ไควเอ็ท สตรอม และ กอสเปล รวมถึงอื่น ๆ มีเพลงอันดับ 1 ในอเมริกาอย่าง "วีบีลองทูเก็ทเทอร์" ขึ้นชาร์ตที่อันดับ 1 นาน 14 สัปดาห์ และอีกเพลงที่ขึ้นอันดับ 1 คือ "ด็อนท์ฟอร์เก็ทอะเบาท์อัส" ส่วนเพลง "เชกอิทออฟ" สูงสุดที่อันดับ 2 14Fly Like a Bird" (Wright) – 3:53
ร.น.

ร.น. ย่อมาจาก ราชนาวี เป็นคำลงท้าย ใช้ประกอบชื่อ และยศทหารสัญญาบัตร สังกัดกองทัพเรือไทย ที่มียศตั้งแต่ เรือตรี ขึ้นไป (เว้นแต่การเขียนในราชการภายในกองทัพเรือ) เพื่อให้แตกต่าง และไม่ให้สับสนกับยศทหารสังกัดกองทัพอากาศไทย การใช้งาน ให้ใช้ ร.น. ต่อท้ายนามสกุลเมื่อใช้ยศเป็นคำย่อไปภายนอกกองทัพเรือ แต่เป็นภายในหน่วยสังกัดกระทรวงกลาโหม เช่น นาวาตรี หม่อมหลวง ประพันธ์ สนิทวงศ์ ใช้คำย่อว่า น.ต. ม.ล.ประพันธ์ สนิทวงศ์ ร.น. เปรียบเทียบกับ นาวาอากาศตรี ประสงค์ สุ่นศิริ หรือ น.ต
วีเอชวัน ดีวาส์

วีเอชวัน ดีวาส์ (VH1 Divas) คือคอนเสิร์ตที่จัดขึ้นทุกปี โดยจัดขึ้นครั้งแรกในปี ค.ศ. 1998 จัดขึ้นเพื่อสนับสนุนมูลนิธิเซฟเดอะมิวสิก ออกอากาศทางช่องวีเอชวัน การแสดงจะเชิญศิลปินเหล่าดีวาส์ รวมถึงมารายห์ แครี,ไดอาน่า รอส,แฌร์,ทีนา เทอร์เนอร์,วิทนีย์ ฮูสตัน,อารีธา แฟรงคลิน,เซลีน ดิออน,แมรี เจ. ไบลจ์,เดสทินีส์ไชลด์,กลอเรีย เอสเตฟาน,ชาเนีย ทเวน,ดอนน่า ซัมเมอร์,เฟธ ฮิลล์,ชาคีร่า,ลิซ่า มารี เพรสลีย์,แบรนดี้,ซินดี้ ลอเปอร์ และเอลตัน จอห์น มีบางดีวาส์ที่ถูกเชิญ แต่ปฏิเสธที่จะมาหรือยกเลิกการปรากฏตัวเช่น บารบรา สตรัยแซนด์ (เชิญในปี 1998 และ 1999),ลอรีน ฮิลล์ (เชิญในปี 1998),ทีแอลซี (ยกเลิกการมาในปี 2002) และ ไคลี มิโนค (ยกเลิกการมาในปี 2004) การหารายได้เข้ามูลนิธิเซฟเดอะมิวสิก เพื่อหาเงินซื้อเครื่องดนตรีให้โรงเรียนรัฐบาลในอเมริกา โดยตั้งแต่จัดตั้งครั้งแรกในปี 1997 มียอดบริจาคถึง 25 ล้านดอลลาร์สหรัฐ และได้บริจาคให้กับโรงเรียนร่วม 1,000 โรงเรียนใน 80 เมือง สามารถช่วยเด็กขาดแคลนเครื่องดนตรีได้กว่า 500,000 คน
มายเคมิคอลโรแมนซ์

มายเคมิคอลโรแมนซ์ (อังกฤษ: My Chemical Romance) หรือตัวย่อ MCR เป็นวงดนตรีร็อคสัญชาติอเมริกันจากเจอร์ซีย์ ซิตี้ , รัฐนิวเจอร์ซีย์ มีผลงานตั้งแต่ระหว่างปี ค.ศ. 2001 ถึง ค.ศ. 2013 สมาชิกวงประกอบไปด้วย ร้องนำ - เจอราร์ด เวย์ , มือกีตาร์ - เรย์ โตโร และ แฟรงก์ ไอเอโร และมือเบส - ไมกีย์ เวย์  มายเคมิคอลโรแมนซ์ก่อตั้งขึ้นโดยนักร้องนำ เจอราร์ด เวย์ และ มือกลอง แมต เพลิสเซียร์ หลังเหตุการณ์ วินาศกรรม 11 กันยายน พ.ศ. 2544 เวย์ได้เห็นเหตุการณ์เครื่องบินชนตึกเกิดขึ้นต่อหน้าต่อตาและเป็นแรงบันดาลใจให้เขาก่อตั้งวงขึ้น เวย์ได้แต่งเพลง "Skylines and Turnstiles" เพื่ออธิบายถึงความรู้สึกเขาต่อเหตุการณ์ 11 กันยายน หลังจากนั้นไม่นาน เรย์ โตโรได้เข้ามาเป็นมือกีต้าร์ของวง เนื่องจากเวย์ไม่สามารถทำหน้าที่ร้องและดีดกีตาร์ไปพร้อมกันได้ ชื่อของวงได้รับการเสนอแนะโดย ไมกีย์ เวย์ มือเบสและน้องชายของเจอราร์ด ซึ่งทำงานในร้านหนังสือ Barnes & Noble และถูกใจชื่อหนังสือของ Irvine Welsh เรื่อง Ecstasy: Three Tales of Chemical Romanc พวกเขาอัดเพลงกันครั้งแรกในห้องใต้หลังคาของเพลิสเซียร์ ซึ่งออกมาเป็นเพลงอย่าง "Our Lady of Sorrows" และ "Cubicles" รวมเป็นเดโมที่พวกเขาเรียกว่า The Attic Demo ไม่นานหลังจากก่อตั้ง ทางวงได้เซ็นสัญญากับค่ายเพลง อายบอลเรเคิดส์ และวางจำหน่ายสตูดิโออัลบั้มชุดแรกของพวกเขา I Brought You My Bullets, You Brought Me Your Love ในปี 2002 หลังจากนั้นพวกเขาเซ็นสัญญากับค่าย รีพรีซเรเคิดส์ ในปีถัดมาและปล่อยอัลบั้มชุดที่สอง Three Cheers for Sweet Revenge ในปี 2004 ซึ่งนับว่าเป็นอัลบั้มที่ประสบความสำเร็จ และได้รับรางวัลมากมายในปีเดียวกันนี้ ในเวลาหนึ่งเดือนหลังจากการปล่อยอัลบั้ม Three Cheers for Sweet Revenge เพลิสเซียร์ออกจากวงและบ็อบ ไบรอาร์ เข้ามาทำหน้าที่มือกลองแทน อัลบั้มชุดต่อมา The Black Parade วางจำหน่ายในปี 2006 ได้รับเสียงวิจารณ์ไปทางค่อนข้างดีจากนักวิจารณ์เพลงส่วนใหญ่ ในปี 2010 มายเคมิคอลโรแมนซ์ประกาศผ่านหน้าเว็บไซต์ของวงในวันที่ 3 มีนาคมว่า ไบรอาร์ได้แยกตัวจากวง และในปลายปีเดียวกันนั้นพวกเขาวางจำหน่ายอัลบั้มชุดที่สี่ Danger Days: The True Lives of the Fabulous Killjoys มีแง่วิจารณ์ไปเชิงบวก ในเดือนตุลาคม 2012 ทางวงปล่อยอัลบั้มรวมเพลง ชื่อ Conventional Weapons ซึ่งออกมาในลักษณะของอีพีเดือนละชุดไปจนถึงเดือนกุมภาพันธ์ 2013 รวมเป็นห้าชุด แต่ละชุดประกอบไปด้วยเพลงสองเพลง ซึ่งเป็นผลงานที่เคยอัดไว้ในปี 2009 แต่ไม่เคยเผยแพร่มาก่อน และหนึ่งเดือนหลังจากปล่อยอีพีชุดสุดท้ายของ Conventional Weapons ทางวงประกาศแยกตัวผ่านเว็บไซต์ของวงในวันที่ 22 มีนาคม 2013  ในวันที่ 31 ตุลาคม 2019 มายเคมิคอลโรแมนซ์ประกาศกลับมารวมวง และจัดการแสดงขึ้นอีกครั้งในวันที่ 20 ธันวาคม 2019 ที่ ลอสแอนเจลิส
สดับลมขับขาน

สดับลมขับขาน (ญี่ปุ่น: 風の歌を聴け, Kaze no uta o kike, อังกฤษ: Hear the Wind Sing) เป็นนิยายเรื่องแรกของฮะรุกิ มุระกะมิ นักเขียนชาวญี่ปุ่น ตีพิมพ์ครั้งแรกใน ค.ศ. 1979 ฉบับภาษาไทยแปลโดยนพดล เวชสวัสดิ์ ตีพิมพ์ครั้งแรกเมื่อ ค.ศ. 2002 โดยสำนักพิมพ์แม่ไก่ขยัน สดับลมขับขาน เป็นนิยายลำดับแรกใน ไตรภาคแห่งมุสิก (鼠三部作) ซึ่งตามมาด้วย พินบอล, 1973 (Pinball, 1973) และ แกะรอยแกะดาว ได้รับรางวัล Gunzou Literature Prize บทความวรรณกรรมนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
นางนาก

นางนาก เป็นภาพยนตร์ไทยแนว โรแมนติก สยองขวัญเหนือธรรมชาติ ที่ออกฉายในปี พ.ศ. 2542 กำกับโดย นนทรีย์ นิมิบุตร เขียนบทโดย วิศิษฏ์ ศาสนเที่ยง ผลิตและจัดจำหน่ายโดย ไท เอ็นเตอร์เทนเมนต์ เป็นภาพยนตร์ที่ประสบความสำเร็จทั้งในด้านการทำเงินและรางวัล ภาพยนตร์นี้มีเค้าโครงเรื่องจากแม่นาคพระโขนง ในสมัยพระบาทสมเด็จพระจอมเกล้าเจ้าอยู่หัว เกิดสุริยุปราคาขึ้น ผู้คนแตกตื่น เหมือนกับเป็นเหตุบอกลางร้าย มาก (วินัย ไกรบุตร) ถูกเกณฑ์ไปเป็นทหารรบที่ชายแดน ปล่อยให้เมียสาวที่กำลังท้องแก่ชื่อ นาก (อินทิรา เจริญปุระ) อยู่เพียงคนเดียว นากต้องลำบากตรากตรำทำนาอยู่คนเดียวทั้ง ๆ ที่ท้องแก่ใกล้คลอด เมื่อเจ็บท้องใกล้คลอด มีลางร้ายนกแสกบินผ่านหลังคาบ้าน นากเสียชีวิตพร้อมลูกขณะคลอด แต่วิญญาณของนางยังคงไม่ไปไหน วนเวียนอยู่บริเวณบ้านและรอคอยการกลับมาของผัวรัก และเมื่อมากกลับมา ผู้คนพยายามบอกมากเกี่ยวกับเรื่องนากที่ตายไปแล้ว มากไม่เชื่อ นากเองก็อาละวาดหักคอผู้คนที่พยามยามบอกเรื่องนี้แก่มาก จนในที่สุดมากก็รู้ความจริง เมื่อเห็นมือของนากที่ยาวลงมาเก็บมะนาวที่ใต้ถุนบ้าน มากตกใจวิ่งหนีหลบไปหลังใบหนาด และหนีเข้าไปในโบสถ์ ซึ่งพระและเณรก็สวดมนต์และเอาสายสิญจน์คล้องให้ แต่ผีนางนากก็ยังเข้ามาอาละวาดถึงในโบสถ์ได้ เรื่องจบลงที่สมเด็จพระพุฒาจารย์โต พรหมรังสีได้ผ่านมาและได้สะกดวิญญาณนางนากให้สงบเพื่อให้ไปเกิดใหม่ และท่านได้เจาะกะโหลกศีรษะนางนากเพื่อเก็บไว้ทำปั้นเหน่งด้วย นางนาก ส่วนหนึ่งถูกถ่ายทำขึ้นในบริเวณคลองบ้านใหม่ ซึ่งเป็นคลองที่บรรจบกับแม่น้ำบางปะกงบริเวณตลาดเก่าบ้านใหม่ร้อยปี โดยใช้พื้นที่ตั้งแต่บริเวณวัดเทพนิมิต ไปบรรจบยังท่าน้ำสำหรับเทียบเรือตลาดบ้านใหม่ และในคลองบางน้ำเปรี้ยวในฉากศาลาสำหรับยืนรอของนางนากซึ่งถูกสร้างขึ้นมา และไม่ได้รื้อถอนปล่อยไว้ใช้งานต่อ รวมไปถึงฉากในอุโบสถในช่วงท้ายของเรื่องที่มีการยืนห้อยหัวจริง ๆ ในหอฉันโบราณในวัดแห่งหนึ่งในจังหวัดนนทบุรี ปัจจุบันหอนั้นถูกรื้อถอนไปแล้ว ถ่ายทำด้วยกล้อง ARRIFLEX BL-4, 435, 535B 35mm บันทึกเสียง sync sound on location[ต้องการอ้างอิง] นางนาก เป็นภาพยนตร์เรื่องที่สองในการกำกับของ นนทรีย์ นิมิบุตร ที่ประสบความสำเร็จมาแล้วอย่างงดงามจาก 2499 อันธพาลครองเมือง เมื่อ 2 ปีก่อน (พ.ศ. 2540) ซึ่งในเรื่องนี้ก็ประสบความสำเร็จเช่นกัน โดยที่เนื้อเรื่องก็คือเนื้อเรื่องของแม่นาคพระโขนงที่คนไทยรู้จักกันดีอยู่แล้ว แต่ทว่า ครั้งนี้ ได้เปลี่ยนรายละเอียดต่าง ๆ ที่เคยคุ้นเคยให้สมจริงมากที่สุด เช่น เรียกชื่อแม่นาคว่า นางนาก, มีเหตุการณ์สุริยคราสเป็นฉากเปิดเรื่อง หรือ ให้นางนากยืนกลับหัวบนขื่อ ตามความเชื่อที่เล่ากันมา เป็นต้น โดยภาพยนตร์สามารถทำเงินได้กว่า 149.6 ล้านบาท ในเขตกรุงเทพมหานคร ปริมณฑล และจังหวัดเชียงใหม่ บทความภาพยนตร์นี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล ดูเพิ่มที่โครงการวิกิภาพยนตร์
เล่งฮู้ชง

เล่งฮู้ชง (จีน: 令狐冲) เป็นตัวเอกของ เรื่อง กระบี่เย้ยยุทธจักร นิยายของกิมย้ง เป็นตัวละครที่มีเอกลักษณ์อย่างยิ่ง คือ แม้เป็นคนที่อารมณ์เฮฮา แต่ในใจเขานั้นถวิลหาความสุขอันแท้จริงอย่างคำว่า ยิ้มเย้ยยุทธจักร อันหมายถึง หัวเราะความเป็นไปแห่งโลกความจริง บุคคลเช่นนี้หาได้ยากยิ่งในทุกสังคม จิตใจคนเราต้องการความยิ่งใหญ่ ชื่อเสียง เงินทอง ฯลฯ "หากแต่มีใครที่คิดหาความสงบอันแท้จริง และ ยิ้มเย้ยยุทธจักร" เล่งฮู้ชง เป็นเด็กกำพร้าที่งั๊กปุ๊กคุ้งเจ้าสำนักหัวซาน เก็บมาเลี้ยงดูและสอนวรยุทธ์ให้ จึงเป็นศิษย์เอกแห่งสำนักหัวซาน หรือสำนักฮั้วซัว เล่งฮู่ชงเป็นคนฉลาด ภายนอกเป็นคนช่างพูด ชอบสนุกเฮฮา ดื่มสุรา เล่นการพนัน และพูดจาทะลึ่งตึงตัง แต่ในจิตใจเป็นคนที่ยึดถึอคุณธรรม จึงมักยื่นมือเข้าช่วยเมือเห็นผู้อื่นมีภัย ครั้งหนึ่งได้ต่อสู้กับเถียนป๋อกวงโจรบ้ากามเพื่อปกป้องแม่ชีน้อยอี้ลิ้มให้พ้นภัย จนในที่สุดได้คบเป็นสหายกับเถียนป๋อกวง เล่งฮู่ชงแอบหลงรักงักเล้งซัง (ลูกสาวคนเดียวของ งั๊กปุ๊กคุ้ง) ซึ่งเป็นศิษย์น้องที่เติบโตมาด้วยกัน ด้วยความบังเอิญขณะอยู่ที่ผาสำนึกตนได้ต่อสู้กับเถียนป๋อกวงและได้พบกับสุดยอดเพลงกระบี่สุดยอดคือเก้ากระบี่เดียวดายหรือเก้ากระบี่ต๊กโกวจากอาจารย์ปู่ฮวงเช็งเอี๊ยง หลังจากได้รับถ่ายทอดวิชา อาจารย์ปู่ได้ขอให้เล่งฮู้ชงสัญญาว่าจะไม่บอกเรื่องราวที่ได้พบกับตน และที่มาของสุดยอดเพลงกระบี่ ด้วยความเป็นคนมีคุณธรรมเล่งฮู้ชงจึงเก็บเรื่องทั้งหมดไว้เป็นความลับ ภายหลังได้ใช้วิชาเก้ากระบี่เดียวดายช่วยเหลือสำนักให้พ้นภัย แต่ไม่ยอมบอกที่มาของเพลงกระบี่จึงทำให้อาจารย์และคนอื่น ๆ ในสำนักรวมถึงงักเล้งซังเข้าใจผิด และประกอบกับความริษยาของงักปุ๊กคุ้งที่เห็นลูกศิษย์มีวรยุทธ์เหนือกว่าตัวเอง จึงถูกขับออกจากสำนัก และตัดเยื่อใยจากงักเล้งซัง หลังจากเที่ยวท่องยุทธจักรและค้นพบความจริงของยุทธภพ ที่มีแต่แก่งแย่ง ชิงดีชิงเด่น และได้พบรักกับเยิ่นอิ๋งอิ๋ง (ลูกสาวของเยิ่นหว่อสิง ประมุขพรรคตะวันจันทราคนก่อน) จึงเร้นกาย ไม่ยุ่งเกี่ยวกับยุทธภพอีก บทความวรรณกรรมนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
งักปุ๊กคุ้ง

งักปุ๊กคุ้ง หรือ เยฺว่ ปู้ฉวิน ตามสำเนียงกลาง (จีน: 岳不群; พินอิน: Yuè Bùqún) เป็นตัวละครในเรื่อง กระบี่เย้ยยุทธจักร เขาเป็นปรมาจารย์ยุทธแห่งหัวซาน ซึ่งเป็นอาจารย์ของเหล็งฮู้ชง โดยมีฉายาว่า กระบี่วิญญูชน มีความมักใหญ่ใฝ่สูงจนน่ากลัว และ ทำการใส่ร้ายป้ายสีเหล็งฮู้ชงเพื่อฝึกเพลงกระบี่ปราบมาร งักปุ๊กคุ้ง แซ่งัก นามปุกคุ้ง เป็นเจ้าสำนักฮั้วซัว ผู้สืบทอดเพลงกระบี่และลมปราณเมฆม่วงแห่งสำนักฮั้วซัว หนึ่งใน 5 สำนักกระบี่แห่งบู๊ลิ้ม ภาพภายนอกเป็นผู้กล้าที่ได้ชื่อว่าเป็นจอมยุทธ์ผู้ทรงคุณธรรม เป็นเจ้าสำนักกระบี่อันเลื่องชื่อที่ได้รับการยอมรับว่าเป็นสำนักมาตรฐานของยุทธจักร จนได้รับฉายาจากบรรดาจอมยุทธ์ว่า “กระบี่วิญญูชน” งักปุ๊กคุ้ง นอกจากจะเป็นเจ้าสำนักของยอดสำนักกระบี่แล้ว ในด้านของชาติพันธุ์ เจ้าตัวยังเชื่อมั่นด้วยว่า ต้นตระกูลงักของตนมีวีรบุรุษกู้ชาติอยู่หลายคน โดยหนึ่งในผู้ที่มีชื่อเสียงที่สุดของตระกูลงักก็คือ ‘งักฮุย (เย่ว์เฟย) ’ ยอดขุนพลแห่งราชวงศ์ซ่งใต้ งักปุ๊กคุ้งเชื่อมั่นใน ‘คุณธรรม’ ของตนจนถึงกับเดินทางรอนแรมพาเหล่าศิษย์ฮั้วซัวไปเคารพสถานที่ศักดิ์สิทธิ์ของงักฮุย สุภาพบุรุษสุดจอมปลอม “วิญญูชนจอมปลอม” บทความวรรณกรรมนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
อุรุมชี

อุรุมชี (อุยกูร์: ئۈرۈمچى) หรือตามสำเนียงจีนกลางว่า อูหลู่มู่ฉี (จีนตัวย่อ: 乌鲁木齐; จีนตัวเต็ม: 烏魯木齊; พินอิน: Wūlǔmùqí) อดีตมีชื่อว่า ตี๋ฮว่า (จีน: 迪化; พินอิน: Díhuà; เวด-ไจลส์: Ti2-hua4) เป็นเมืองหลวงของเขตปกครองตนเองซินเจียงอุยกูร์ ประเทศจีน ตั้งอยู่ทางด้านทิศตะวันตกเฉียงเหนือของประเทศสาธารณรัฐประชาชนจีน เป็นศูนย์กลางเส้นทางสำคัญของทางสายไหมในยุคราชวงศ์ถัง ได้พัฒนาความเป็นศูนย์กลางทางด้านผู้นำทางวัฒนธรรมและทางการค้ายุคราชวงศ์ชิง ในคริสต์ศตวรรษที่ 19 ในปี ค.ศ. 2015 มีประชากรราว 3.5 ล้านคน อุรุมชี เป็นนครที่ใหญ่ที่สุดทางทิศตะวันตกของประเทศ ทั้งเป็นเมืองที่มีประชากรหนาแน่นที่สุดของแถบเอเชียกลางอีกด้วย ตามบันทึกของกินเนสบุ๊คอ๊อฟเร็คคอร์ด อุรุมชี เป็นเมืองใหญ่ที่ห่างไกลจากทะเลมากที่สุดในโลก มีการพัฒนาด้านเศรษฐกิจมาอย่างต่อเนื่องนับแต่ปี 1990 ในปัจจุบัน เป็นเมืองศูนย์กลางด้านคมนาคมภายในประเทศ ทั้งเป็นศูนย์กลางวัฒนธรรมและการพาณิชย์ ชนเผ่าจู่ชิ เป็นชนเผ่าโบราณ ที่ได้รับการกล่าวถึงว่าเป็นกลุ่มชนแรกในดินแดนแถบนี้ เป็นชนเผ่าเร่ร่อนด้านสันเขาทางเหนือของแนวเทือกเขาเทียนซาน ทั้งตั้งอยู่ใกล้เส้นทางสายไหมทางด้านทิศเหนือ พื้นที่ปัจจุบันถือเป็นเมืองเกิดใหม่ เดิมมิได้เรียกว่า "อุรุมชี" จนกระทั่งยุคสมัยของ "ดซุงการ์ คาร์เน็ท" ถิ่นฐานดั้งเดิมเรียกว่า ลุนไท ที่ตั้งอยู่ใกล้ราว 10 กิโลเมตรจากชานเมืองด้านใต้ของเมืองปัจจุบัน ลุนไทได้ถูกตั้งขึ้นสมัยราชวงศ์ถัง ระหว่างปีที่ 22 ของจักรพรรดิไท่ซง ราว ค.ศ.648 บทความเกี่ยวกับสถานที่ในประเทศจีนนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
เอ็มทีวีอันพลักด์ (อีพี)

เอ็มทีวีอันพลักด์ (อังกฤษ: MTV Unplugged) คืออัลบั้มที่ 3 ของศิลปินหญิงชาวอเมริกัน มารายห์ แครี ออกวางขายในสหรัฐอเมริกาเมื่อวันที่ 2 มิถุนายน พ.ศ. 2535 โดยค่ายโคลัมเบีย อัลบั้มนี้เป็นอัลบั้มอีพี การแสดงสด ที่มียอดขาย 3 ล้านชุดในอเมริกา และ 9 ล้านชุดทั่วโลก เอ็มทีวีอันพลักด์ ชุดนี้เป็นการบันทึกการแสดงสดสำหรับรายการทางช่องเอ็มทีวี รายการ MTV Unplugged โดยใช้เครื่องดนตรีลักษณะอคูสติก ไม่ใช้เครื่องดนตรีไฟฟ้าในการแสดง มารายห์ได้ใช้เทคนิค whistle register ในเพลงเปิด "Emotions" และยังมีเพลงที่นำเพลงเก่าของเดอะ แจ็คสัน ไฟฟ์ เพลง "I'll Be There" (ปี 1970) มาร้องใหม่กับเทรย์ โลเรนซ์ก็สามารถขึ้นอันดับ 1 อเมริกาได้ อัลบั้มนี้เข้าชาร์ทในอเมริกาสูงสุดที่อันดับ 3 และอยู่ในชาร์ทนาน 57 สัปดาห์ (เข้าใหม่ 1 ครั้ง) บทความเพลง ดนตรี หรือ เครื่องดนตรีนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
ปรียานุช ปานประดับ

ปรียานุช ปานประดับ ชื่อเล่น นุช (เกิด 18 ธันวาคม พ.ศ. 2506) บุตรสาวคนเล็กของ นายอมร และ นางพรรณเพ็ญ เป็นผู้หญิงไทยคนที่ 2 ที่ได้รับตำแหน่ง มิสเอเชียแปซิฟิก เป็นนักแสดง ผู้จัดละคร ผู้ประพันธ์สร้างสรรค์เรื่อง โดยใช้นามปากกาว่า "นายพันดี" "สิริพิรี" "จังมุ" "เรียมโสฬส" เป็นคู่ชีวิตของศิลปินแห่งชาติ นพพล โกมารชุน อนุบาล - ประถม 4 โรงเรียนสตรีบูรณวิทย์ ประถม 5 - มัธยมปลาย โรงเรียนสาธิตฯปทุมวัน ระดับปริญญาตรี นิติศาสตร์บัณฑิต มหาวิทยาลัยศรีปทุม ไปรัสเซีย ปี 1986 ทุนรัฐบาลรัสเซีย 1 ปี ระดับปริญญาโท มหาบัณฑิตมหาจุฬาลงกรณราชวิทยาลัย หลักสูตรปริญญาพุทธศาสตรมหาบัณฑิต สาขาวิชาพระพุทธศาสนา มหาจุฬาลงกรณราชวิทยาลัย พุทธศักราช 2566 ทำวิทยานิพนธ์เรื่อง ศึกษาวิเคราะห์แนวทางการปฏิบัติวิปัสสนากรรมฐานของพระโสภณมหาเถระ (มหาสีสยาดอ) ในประเทศไทย “ANALYSIS OF THE METHOD OF PRACTISING VIPASSANA MEDITATION OF PHRA SOPANA MAHATHERA (MAHASI SAYADAW) IN THAILAND.” ได้รับการยกย่องเชิดชูเป็นหนึ่งในผลงานวิทยานิพนธ์ดีเด่น (ระดับปริญญาโท) ปี พ.ศ. 2566 ปรียานุชเข้าสู่วงการนางงามโดยการเข้าประกวด มิสไทยแลนด์เวิลด์ ปี พ.ศ. 2529 โดยเข้าถึงรอบ 10 คนสุดท้าย ซึ่ง แสงระวี อัศวรักษ์ได้เป็นมิสไทยแลนด์เวิลด์ปีนั้น 2 ปี ถัดมา ปรียานุช เข้าประกวดนางสาวไทย พ.ศ. 2531 และคว้าตำแหน่งรองอันดับ 1 โดย ภรณ์ทิพย์ นาคหิรัญกนก ได้เป็นนางสาวไทยในปีนั้น และต่อมาได้เป็น นางงามจักรวาล 1988 ปรียานุชได้รับสิทธิ์เป็นตัวแทนสาวไทยไปประกวดมิสเอเชียแปซิฟิก ปี 1988 ซึ่งจัดการเก็บตัวที่ กรุงมะนิลา ฟิลิปปินส์ ในการเก็บตัวที่ฟิลิปปินส์ ปรียานุชได้รับ 2 รางวัลคือ บุคลิกภาพ และขวัญใจช่างภาพ และได้ขึ้นแท่นเป็นตัวเก็งที่จะคว้ามงกุฎ ในการประกวดรอบสุดท้ายที่ เกาลูน ฮ่องกง ปรียานุช ประเดิมตำแหน่งแรกของการถ่ายทอดสดคือชุดประจำชาติยอดเยี่ยม ซึ่งปีนั้นกงสุลไทยประจำฮ่องกง ลิขสิทธิ์ ปานสมจิตร ได้รับเชิญเป็นผู้มอบรางวัล ปรียานุชได้รับการประกาศชื่อเข้ารอบ 16 คน และ 8 คนตามลำดับ ในรอบ 8 คนปรียานุชตอบคำถามเป็นภาษาไทยเกี่ยวกับสวรรค์ของประเทศไทย โดยมีล่ามแปลเป็นภาษาอังกฤษ จาก 8 คน พิธีกรประกาศรองอันดับ 4 - 1 ได้แก่ Miss Korea, Miss Nothern Nicosia (Cyprus) , Miss Israel และ Miss Mexico ตามลำดับ เหลือเพียง คอสตาริกา (ตัวเก็งอีกคนหนึ่ง เคยเข้าประกวดแต่ตกรอบแรกจาก นางงามจักรวาล 1988 ที่ปุ๋ยภรณ์ทิพย์ นาคหิรัญกนกได้มงกุฎ) , ปานามา, ไทย และ ตุรกี ซึ่งปรียานุชได้รับการประกาศให้เป็นผู้ครองมงกุฏ “มิสเอเชียแปซิฟิก” (Miss Asia Pacific 1988), และอีก 3 รางวัลสำคัญคือ รางวัล “ชุดแต่งกายประจำชาติดีเด่น (Best in National Costume) รับรางวัลที่ประเทศฮ่องกง รางวัล “นางงามบุคลิกภาพ” (Miss Personality), และ ”ขวัญใจช่างภาพ” รับรางวัลที่ประเทศฟิลิปปินส์ ปี พ.ศ. 2529-2531 บริษัท Y
ห้างสรรพสินค้าโรบินสัน

ห้างสรรพสินค้าโรบินสัน (อังกฤษ: Robinson Department Store) เป็นธุรกิจห้างสรรพสินค้าแห่งหนึ่งของ บริษัท เซ็นทรัล รีเทล คอร์ปอเรชั่น จำกัด (มหาชน) ก่อตั้งโดย คุณมานิต อุดมคุณธรรม ซึ่งปัจจุบันเป็นประธานกรรมการบริหาร บริษัท โฮม โปรดั๊กซ์ เซ็นเตอร์ (Homepro) และบริษัทน้ำแร่ 6TY และ กมลพันธ์ ศิริพรรณพร ในนามของ บริษัท โรบินสัน จำกัด (มหาชน) (บริษัท ห้างสรรพสินค้าโรบินสัน จำกัด (มหาชน) ในอดีต) เริ่มดำเนินธุรกิจในปีพ.ศ. 2522 โดยเปิดสาขาแรกที่สยามสแควร์ จากนั้นเปิดสาขาอย่างต่อเนื่องทั้งในกรุงเทพมหานคร และต่างจังหวัด และได้จดทะเบียนเป็นบริษัทมหาชนในตลาดหลักทรัพย์เมื่อ 3 มกราคม พ.ศ. 2535 ถือว่าเป็นห้างสรรพสินค้าแห่งแรกของไทยที่เข้าจดทะเบียนในตลาดหลักทรัพย์ แต่แล้วบริษัทกลับประสบปัญหาการดำเนินธุรกิจ จึงได้เปิดทางให้ กลุ่มเซ็นทรัล โดยเซ็นทรัล รีเทล คอร์ปอเรชั่น เข้ามาถือหุ้นใหญ่เมื่อปี พ.ศ. 2538 จนกระทั่งใน พ.ศ. 2562 กลุ่มเซ็นทรัลได้ตัดสินใจยื่นคำร้องขอเพิกถอนหลักทรัพย์ของโรบินสัน เพื่อเปิดทางให้ เซ็นทรัล รีเทล คอร์ปอเรชัน เข้าสู่ตลาดหลักทรัพย์แทน ภายหลังการควบรวมกิจการโดยเซ็นทรัลรีเทลใน พ.ศ. 2562 ห้างสรรพสินค้าโรบินสันได้ถูกโอนให้มาอยู่ภายใต้การบริหารของ บริษัท สรรพสินค้าเซ็นทรัล จำกัด หรือห้างสรรพสินค้าเซ็นทรัล ปัจจุบันประกอบธุรกิจทั้งในส่วนห้างสรรพสินค้าภายใต้ชื่อ โรบินสัน และศูนย์การค้าภายใต้ชื่อ "โรบินสัน ไลฟ์สไตล์" มีจำนวนสาขาทั้งสิ้น 48 สาขา แบ่งเป็นกรุงเทพฯ และปริมณฑล 11 สาขา และต่างจังหวัด 37 สาขา อีกทั้งบริษัทฯ มีสาขาที่เปิดให้บริการในเวียดนามโดย เซ็นทรัลเวียดนาม จำนวน 2 แห่ง เรียงตามวันที่เริ่มเปิดดำเนินการ หมายเหตุ: โรบินสันใช้ชื่อ "โรบินส์" ในการเปิดสาขาต่างประเทศ
หุย

ชาวหุย (จีน:回族; พินอิน:Huízú, อาหรับ:هوي) เป็นมุสลิมกลุ่มหนึ่งในประเทศจีน มีประชากร 9.82 ล้านคน มีประชากรเพียงหนึ่งในสามของประชากรทั้งหมดในเขตปกครองตนเองหุยหนิงเซี่ย ชาวหุยก็คือชาวจีนที่นับถือศาสนาอิสลาม ชาวหุยส่วนใหญ่จะอาศัยอยู่บริเวณพื้นที่ทุรกันดารทางตอนใต้ของเขตปกครองตนเอง ถึงแม้ว่าชาวหุยจะเป็นมุสลิม นับถืออิสลาม แต่ในปัจจุบันการแยกความแตกต่างของชาวหุยกับชาวจีนฮั่นโดยใช้ศาสนาค่อนข้างจะยากอยู่ ชาวหุยที่เป็นผู้ชายจะสวมหมวกสีขาว ส่วนผู้หญิงชาวหุยบางคนในปัจจุบันยังคงใส่ม่านบังหน้า แต่ในประเทศไทยชาวจีนที่นับถืออิสลาม จะเรียกว่า "จีนฮ่อ" ในพม่าจะเรียกว่า "ปันทาย" (Panthay, พม่า: ပန်းသေး, ปั๊งเฑ้) และชาวจีนมุสลิมที่อยู่ในเอเชียกลางจะถูกเรียกว่า "ดันกัน" (Dungans;дунгане) ชาวหุย สืบเชื้อสายมาจากมุสลิมชาวเปอร์เซีย อาหรับ และเอเชียกลาง ที่อพยพเข้ามาในจักรวรรดิจีนในฐานะทูตการเมือง ทหาร และพ่อค้า ตั้งแต่ศตวรรษที่ 8 บรรพบุรุษของชาวหุยจึงมีบทบาทสำคัญต่อเศรษฐกิจของจีน โดยเฉพาะบนเส้นทางสายไหมในภาคตะวันตกเฉียงเหนือ และเมืองท่าแถบชายฝั่งตะวันออกเฉียงใต้ของจีน พ่อค้ามุสลิมนำสินค้ามีค่า เทคโนโลยีใหม่ และความมั่งคั่งสู่จักรวรรดิจีน เช่น เครื่องเทศ งาช้าง เพชรนิลจินดา พวกเขายังเผยแพร่เทคโนโลยีที่ก้าวหน้า ความรู้ด้านดาราศาสตร์ และการแพทย์สู่สังคมจีน ถึงแม้ว่าทางราชสำนักจีนได้จำกัดการค้าและการตั้งบ้านเรือนของชาวมุสลิมไว้ในจัตุรัสชาวต่างชาติเท่านั้น แต่ก็อนุญาตให้พ่อค้ามุสลิมแต่งกายได้อย่างอิสระ รับประทานอาหารและปฏิบัติศาสนกิจได้อย่างเสรี พ่อค้ามุสลิมจำนวนมากยึดประเทศจีนเป็นสถานที่ค้าขายและเริ่มก่อร่างสร้างครอบครัวที่นี่ พวกเขาจำนวนมากหัดพูดภาษาจีนและตั้งถิ่นฐานในประเทศจีนอย่างถาวร พ่อค้าบางคนแต่งงานกับสาวชาวฮั่นที่เปลี่ยนมารับอิสลาม ลูกหลานที่สืบเชื้อสายต่อมาจากพวกเขาจึงพูดภาษาจีน และได้วางรากฐานชุมชนจีนมุสลิมที่กระจัดกระจายออกไปทั่วประเทศจีน หลายศตวรรษผ่านไป ชาวมุสลิมถูกกลืนเข้าไปในสังคมจีน หลังจีนเปลี่ยนแปลงการปกครองเป็นระบอบคอมมิวนิสต์ รัฐบาลได้แบ่งมุสลิมออกเป็น 10 เชื้อชาติ กลุ่มที่ใหญ่ที่สุดคือ ชาวหุย ซึ่งต่างจากชนกลุ่มน้อยอื่น ๆ ตรงที่ไม่มีภาษาเป็นของตัวเอง ชาวหุยพูดภาษาจีนกลางของชาวฮั่น พวกเขาเหมือนกับชนกลุ่มน้อยมุสลิมกลุ่มอื่น ๆ ตรงที่นับถืออิสลามเท่านั้น ชาวหุยมักถูกมองในเรื่องของความไม่เคร่งครัดเกี่ยวกับพิธีการทางศาสนา อิหม่ามหญิง หรือ อะฮง มีให้เห็นเป็นจำนวนมากในเขตปกครองตนเองหนิงเซี่ยหุย ชาวหุยเริ่มให้ความสำคัญเกี่ยวกับการแต่งกายแบบอิสลามมากขึ้นทั้งชายและหญิง แต่อย่างไรก็ตามในประเทศจีนได้ห้ามมิให้อิหม่ามจากต่างประเทศเข้ามาสอนศาสนาเพื่อความมั่นคงของรัฐ บทความนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล หมายเหตุ: ขอแนะนำให้จัดหมวดหมู่โครงให้เข้ากับเนื้อหาของบทความ (ดูเพิ่มที่ วิกิพีเดีย:โครงการจัดหมวดหมู่โครงที่ยังไม่สมบูรณ์)
เหอเฝย์

เหอเฝย์ (จีน: 合肥; พินอิน: Héféi) เมืองหลวงของมณฑลอานฮุย ประเทศจีน ความหมายของชื่อเมือง คือ จุดบรรจบของแม่น้ำเฝย์ ชื่อเก่า คือ หลูโจว (庐州) บทความเกี่ยวกับสถานที่ในประเทศจีนนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล
หลานโจว

หลานโจว (จีนตัวย่อ: 兰州; จีนตัวเต็ม: 蘭州; พินอิน: Lánzhōu; ไปรษณีย์: Lan-chou/Lan Chow) เป็นเมืองหลวงและเมืองที่ใหญ่ที่สุดของมณฑลกานซู่ ภาคตะวันตกเฉียงเหนือของจีน ในวันที่ 31 ธันวาคม ค.ศ. 2019 มีประชากรอาศัยอยู่ในหลานโจว 3,790,900 คน โดยอาศัยอยู่ในเขตเมือง 3,072,100 คน มีการตั้งหลักปักฐานในบริเวณนี้มาตั้งแต่ราชวงศ์ฮั่น และมีประวัติศาสตร์ประมาณ 2,000 ปี เดิมถูกเรียกว่าเมืองสีทอง เป็นทางผ่านที่สำคัญของเส้นทางสายไหม และถูกป้องกันการรุกรานโดยกำแพงเมืองจีน ภูมิอากาศเป็นแบบกึ่งแห้ง จัดอยู่ในเขตหนาว (Köppen BSk) หลานโจว เป็นหนึ่งในเมืองที่มีมลพิษมากที่สุดในจีน อากาศแย่จนบางเวลาไม่สามารถเห็นภูเขาหลานซาน (Lanshan) ซึ่งตั้งอยู่ทางใต้ของเมือง เมืองถูกตั้งอยู่ในหุบเขาแคบและโค้ง ซึ่งทำให้อากาศไม่ถ่ายเท หลานโจวยังเป็นที่ตั้งของโรงงานมากมาย รวมถึงการโรงงานแปรรูปปิโตรเลียม และได้รับผลกระทบจากพายุฝุ่นซึ่งพัดพามาจากทะเลทรายโกบี โดยเฉพาะในฤดูหนาวและฤดูใบไม้ผลิ บรรณานุกรม บทความเกี่ยวกับสถานที่ในประเทศจีนนี้ยังเป็นโครง คุณสามารถช่วยวิกิพีเดียได้โดยการเพิ่มเติมข้อมูล